《丁未上元后二日得老儿稚子平安三日得三从四十伯五十九叔讣 其二》
宋代·曾丰

姑无忘冢妇，祖未识头孙。路远徒惆怅，书来得慰存。

冬无馀谷粟，春可养鸡豚。切勿废生事，看人饱更温。

作者简介：（1142—?）乐安人，字幼度。孝宗乾道五年进士。以文章名。累官知德庆府。晚年无意仕进，筑室称樽斋，以诗酒自娱。有《缘督集》。